แนวทางบริหารกองทุนบัวหลวง
เมื่อวันที่ 20 ม.ค. 2556 ที่ผ่านมา บลจ.บัวหลวง ร่วมกับ บลจ.กรุงศรี และ บลจ.อเบอร์ดีน จัดสัมมนาเรื่อง &#8220;เฟ้นกลยุทธ์พิชิตตลาดทุนกับ 3 บลจ.&#8221; ให้กับผู้ลงทุน โดยเชิญผู้จัดการกองทุนของทั้ง 3 บลจ. ประกอบด้วย คุณอดิเทพ วรรณพฤกษ์ ประธานเจ้าหน้าที่บริหารฝ่ายการลงทุน (ประเทศไทย) บลจ.อเบอร์ดีน คุณประภาส ตันพิบูลย์ศักดิ์ ประธานเจ้าหน้าที่การลงทุน บลจ.กรุงศรี และคุณพีรพงศ์ จิระเสวีจินดา กรรมการผู้จัดการ กลุ่มจัดการกองทุน บลจ.บัวหลวง ขึ้นเวทีร่วมกันเพื่อแลกเปลี่ยนความคิดเห็นและให้มุมมองเกี่ยวกับแนวทางการบริหารกองทุนของแต่ละค่าย รวมถึงสิ่งที่เกิดขึ้นในปี 2555 และมุมมองต่อปี 2556 ซึ่งงานสัมมนาในวันนั้นได้รับเสียงตอบรับจากผู้ลงทุนเป็นอย่างดี
13 ก.พ. 2556

เมื่อวันที่ 20 ม.ค. 2556 ที่ผ่านมา บลจ.บัวหลวง ร่วมกับ บลจ.กรุงศรี และ บลจ.อเบอร์ดีน จัดสัมมนาเรื่อง “เฟ้นกลยุทธ์พิชิตตลาดทุนกับ 3 บลจ.” ให้กับผู้ลงทุน โดยเชิญผู้จัดการกองทุนของทั้ง 3 บลจ. ประกอบด้วย คุณอดิเทพ วรรณพฤกษ์ ประธานเจ้าหน้าที่บริหารฝ่ายการลงทุน (ประเทศไทย) บลจ.อเบอร์ดีน คุณประภาส ตันพิบูลย์ศักดิ์ ประธานเจ้าหน้าที่การลงทุน บลจ.กรุงศรี และคุณพีรพงศ์ จิระเสวีจินดา กรรมการผู้จัดการ กลุ่มจัดการกองทุน บลจ.บัวหลวง ขึ้นเวทีร่วมกันเพื่อแลกเปลี่ยนความคิดเห็นและให้มุมมองเกี่ยวกับแนวทางการบริหารกองทุนของแต่ละค่าย รวมถึงสิ่งที่เกิดขึ้นในปี 2555 และมุมมองต่อปี 2556 ซึ่งงานสัมมนาในวันนั้นได้รับเสียงตอบรับจากผู้ลงทุนเป็นอย่างดี
สำหรับแนวทางการบริหารกองทุนของ บลจ.บัวหลวง ซึ่ง คุณพีรพงศ์ จิระเสวีจินดา ตัวแทนจากกองทุนบัวหลวง ได้อธิบายไว้ในวันดังกล่าว พอสรุปความได้ดังนี้
กองทุนบัวหลวงเน้นเรื่องการแสวงหาและคัดเลือกหุ้นที่เป็น Stars เป็น Growth Stocks ภายใต้ Theme การลงทุนที่เห็นข้างหน้าในอนาคต เป็นแนวทางในการบริหารกองทุน คุณพีรพงศ์อธิบายว่า ผลกำไรของบริษัทที่เราลงทุนจะเป็นตัวตัดสินคุณค่าและราคาหุ้นในระยะยาว ไม่ใช่ข่าวที่จะคอยรบกวนเราไปตลอดเส้นทางลงทุนเหมือนละครภาคดึกที่มีฉายให้ดูทุกวันอย่างเรื่องเพดานหนี้ในอเมริกา ปัญหา QE หรือเรื่องปัญหาของยุโรปที่จะมารบกวนเป็นระยะๆ
นอกจากนี้ ปัจจัยภายนอกประเทศแม้จะกระทบได้ทั้งบวกและลบในระยะสั้น แต่มันไม่ได้เปลี่ยนแปลงพฤติกรรมผู้บริโภคในประเทศเลย เพราะเรายังต้องขับรถส่งลูกไปโรงเรียนทุกวัน ยังต้องกิน ต้องใช้ ดังนั้น Thinking Process จึงสำคัญที่สุด เราหา Theme ลงทุน คือหาวงจรแห่งความรุ่งเรือง แล้วกำหนด Trend ของ Theme ให้ได้
Theme ในวันนี้คือ Urbanization ซึ่งจะได้รับผลดีจากการที่เมืองขยาย ทำให้คนต่างจังหวัดมีเงินมากขึ้น ทำให้การบริโภคภายในประเทศไปได้อีกมาก
หลังจากนั้นเราจึงไปแสวงหาบริษัทที่จะได้รับผลดีจาก Theme นั้น หรือที่เรียกว่า Bottom Up ซึ่งเราหาหุ้นโดยไม่ได้วิเคราะห์เฉพาะเชิงปริมาณ หรือดูแค่ตัวเลขผลการดำเนินงาน แต่เราดูคุณภาพด้วย
เราไม่ได้ซื้อเพราะแค่ดูตัวเลขสวยๆ แต่ใช้รูปแบบของ ฟิลลิป ฟิชเชอร์ ที่ออกไปเสาะหาข้อเท็จจริงของธุรกิจ สืบค้น พูดคุยกับแหล่งข้อมูล เช่น คู่แข่ง ซัพพลายเออร์ ลูกค้า เพื่อที่จะดูให้ลึกลงไปว่าการดำเนินงานของบริษัทที่แท้จริงแล้วมันเป็นอย่างไร
นอกจากนี้ ค่ายกองทุนบัวหลวง ไม่ได้ผูกตัวเองกับการเอาชนะตลาด ไม่ได้ตั้งเป้าเอาชนะคู่แข่ง ไม่ได้มุ่งให้ผลงานกองทุนชนะดัชนีตลาดหุ้น แต่เรามุ่งไปที่การหาหุ้นที่จะเป็นผู้ชนะ
คุณพีรพงศ์เปรียบเทียบให้เห็นว่าไวน์ชั้นดีเดิมคือไวน์จาก Old World เช่นของฝรั่งเศส แต่เดี๋ยวนี้เรามีไวน์ดีๆ จาก New World แล้ว ไทยก็มีบริษัทดีๆ ที่คล้ายๆ กับไวน์ดีๆ จาก New World ให้คนเลือกลงทุนได้ เรามอง AEC เป็นโอกาสมาก โดยต่อยอดเรื่องเดินทาง การขายของไปยังเพื่อนบ้าน เรื่อง Medical Tourism 
เราให้ความสำคัญในเรื่อง Brand Image ของหุ้นที่เราสนใจจะลงทุน บริษัทที่มีสินค้าและบริการที่ติดตลาดโดยเฉพาะในกลุ่มอาเซียน แต่ไม่จำกัดว่าเฉพาะอาเซียน ซึ่งเรื่องอย่างนี้ Brand Image เป็นสิ่งสำคัญ และสอดคล้องกับพฤติกรรมผู้บริโภคที่มีรายได้มากขึ้น ก็เลือกสินค้าและบริการที่มี Image ดีมากขึ้น 
ยกตัวอย่างเช่น ที่พัทยาเดิมมีป้ายภาษาไทยกับอังกฤษ เดี๋ยวนี้มีคำเตือนภาษาจีน ภาษารัสเซีย แล้ว นอกจากนี้ การท่องเที่ยวไทยยังรู้จักใช้ดาราไทยไปดึงดูดคนจีนโปรโมตสำเร็จจนไฟลต์บินเดือน ธ.ค. จากจีนมาเชียงใหม่เต็ม เป็นต้น
ในปี 2555 ที่ผ่านมา ทีมจัดการกองทุนบัวหลวง เรียก Theme ที่ใช้ด้วยชื่อที่จำได้ง่ายๆ ว่า “บินแหลก บริโภคไม่อั้น” ซึ่งหมายถึงกิจการที่เกี่ยวกับการเดินทางทางอากาศและการบริโภค
สำหรับปีนี้เรายังคงมี Theme “บินแหลก บริโภคไม่อั้น” ต่อจากปีก่อน และเพิ่มด้วยประโยคที่ว่า “Light up your life, protect your assets.”
“Light up your life” หมายถึงชีวิตที่สุขสำราญ สว่างไสว การเดินทางท่องเที่ยว ปลดปล่อย บันเทิง สวยขึ้น แต่งตัว Entertainment 
ส่วน “Protect your assets” มีสองความหมาย อย่างแรก หมายถึงผู้คนจะเริ่มคิดถึงการปกป้องคุ้มครองตนและครอบครัวมากขึ้น เช่น ทำประกันชีวิต สุขภาพ รถ และในอีกแง่หนึ่งสำหรับการบริหารพอร์ตกองทุนของเรา เราจะปกป้องพอร์ตกองทุน และ Defensive มากขึ้น
สิ่งเหล่านี้ไม่ใช่เพียงวิชาการและตัวเลขเท่านั้นที่จะทำให้เลือกลงทุนได้สำเร็จ จินตนาการเป็นสิ่งสำคัญที่จะทำให้บรรลุได้ แต่ไม่ใช่จินตนาการลมๆ แล้งๆ ในขณะที่เรามองเห็นราคาหุ้นในอนาคตว่าน่าจะไปได้ถึงแค่ไหน เราก็ยึดเป้าหมายไว้ตรงนั้นตั้งแต่เราเริ่มลงทุน ซึ่งต่างกับโบรกเกอร์ที่ขยับราคาหุ้นไปเรื่อยๆ
นอกจากนี้ เรายังพบว่ามีระดับ CIO กองทุนต่างประเทศจำนวนมากที่ติดต่อขอมาพบเรา มาพบ บลจ.ต่างๆ และไปเยี่ยมชมกิจการต่างๆ ของบริษัทที่จดทะเบียนในตลาดหุ้นไทย นี่ยิ่งยืนยันได้ถึงกระแสตะวันออกและเอเชียที่มาแรง โดยเฉพาะอาเซียน เพราะเดิมนั้นผู้บริหารระดับนี้ไม่มีมาด้วยตนเอง ซึ่งกลุ่มนี้ไม่ใช่เงินร้อน เป็นกลุ่มที่ลงทุนได้นาน
สำหรับเงินร้อนช่วงสั้นๆ นั้น Currency War กำลังเป็น Issue รวมถึง Yen carry trade ยังมี Fund Flow เข้ามาลงทุนในไทยต่อเนื่อง
สำหรับการลงทุนใน AEC นั้น ทีมจัดการกองทุนมีการเตรียมพร้อมไว้แล้ว รอให้ Operation ด้านชำระราคาและส่งมอบของตลาดหลักทรัพย์ฯ กับโบรกเกอร์เรียบร้อยก่อน โดยเราแบ่งนักวิจัยเราให้ดูกิจการในประเทศต่างๆ ครบถ้วน
ท้ายสุด คุณพีรพงศ์ บอกว่า
“Be bullish in bull market” 
“อย่าไปกลัว แต่ให้ลงทุนอย่างระมัดระวังและรอบคอบ”